
Šis dokuments ir parakstīts ar drošu elektronisko parakstu un satur laika zīmogu
1. Vispārīgā informācija
1.1. Iepirkuma metode
Iepirkums organizēts saskaņā ar Publisko iepirkumu likuma (turpmāk – PIL) 9. pantu.
1.2. Iepirkuma identifikācijas numurs

BAP 2026/17
1.3. Iepirkuma rīkotājs (turpmāk – Pasūtītājs):
Bauskas novada pašvaldības iestāde 
“Bauskas apvienības pārvalde”, 
reģistrācijas numurs 50900038281, 
juridiskā adrese: Uzvaras iela 6, Bauska, Bauskas novads, LV-3901
1.4. Iepirkumu veic Bauskas apvienības pārvaldes iepirkumu komisija, kas izveidota ar Bauskas apvienības pārvaldes vadītāja 2025.gada 18.decembra rīkojumu Nr.2025/3-1/70 (turpmāk – Komisija). 
1.5. Pasūtītāja kontaktpersona
:
1.5.1. Par iepirkuma nolikumu atbildīgā kontaktpersona Uldis Dzidrums, Bauskas novada pašvaldības iestādes “Bauskas apvienības pārvalde” Iepirkumu komisijas loceklis-sekretārs, e-pasts: uldis.dzidrums@bauskasnovads.lv, tālrunis 26180265;
1.5.2. Par iepirkuma tehnisko dokumentāciju un objekta apskati atbildīgā kontaktpersona Jānis Briģis, Bauskas novada pašvaldības iestādes “Bauskas apvienības pārvalde” saimniecības vadītājs, tālr. 27810535, e-pasts: janis.brigis@bauskasnovads.lv. 
1.6. [bookmark: _Ref283908964]Iepirkuma nolikuma un papildu informācijas saņemšana
1.6.1. Pretendenti ar iepirkuma nolikumu (turpmāk – Nolikums) un visiem tajā ietvertajiem dokumentiem var iepazīties un tos lejupielādēt Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā 
(https://www.eis.gov.lv/EKEIS/Supplier/Organizer/22307).
Ieinteresētais piegādātājs EIS e-konkursu apakšsistēmā šā iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.6.2. Papildu informāciju ieinteresētais piegādātājs pieprasa un Pasūtītājs sniedz Publisko iepirkumu likuma 9. panta sestajai daļā noteiktajā kārtībā.
1.6.3. Pasūtītājs var izdarīt grozījumus iepirkuma dokumentācijā atbilstoši Publisko iepirkuma likuma 9. panta sestās ar indeksu viens daļas nosacījumiem.
1.6.4. Pretendentu pienākums ir pastāvīgi sekot līdzi aktuālajai informācijai EIS e-konkursu apakšsistēmā un ievērot to, sagatavojot savu piedāvājumu.
2. Iepirkuma priekšmets
2.1. [bookmark: _Hlk64548199]Būvniecības ieceres dokumentācijas izstrāde, autoruzraudzība un būvdarbi objektam “Satiksmes organizācijas izmaiņas Pilskalna ielā Bauskā, Bauskas novadā.”, saskaņā ar Tehnisko specifikāciju/Projektēšanas darba uzdevumu (Nolikuma 1.pielikums) un Līguma projektu (Nolikuma 10.pielikums) (turpmāk – Būvdarbi).
2.2. Par Objekta apskates laiku jāvienojas ar Pasūtītāja kontaktpersonu par Objekta apskati (Nolikuma 1.5.2. apakšpunkts). Pilnvarojums apskatei nav nepieciešams. 
2.3. Galvenā CPV kods: 45000000-7 (Celtniecības darbi), papildu CPV kodi: 71220000-6 (Arhitektūras projektēšanas pakalpojumi); 71248000-8 (Projekta un dokumentācijas uzraudzība).
2.4. Līguma izpildes laiks: 90 (deviņdesmit) dienas  no līguma spēkā stāšanās brīža: 
2.4.1. Būvniecības ieceres dokumentācijas izstrāde 60 (sešdesmit) dienas no līguma spēkā stāšanās brīža; 
2.4.2. Autoruzraudzība un būvdarbi (ieskaitot nodošanu ekspluatācijā) 30 (trīsdesmit) dienas no būvvaldes atzīmes par projektēšanas nosacījumu izpildi. 
2.5. Garantijas termiņš: 36 (trīsdesmit seši) mēneši no Objekta nodošanas ekspluatācijā. 
2.6. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu, nedrīkst iesniegt piedāvājuma variantus.
2.7. Iepirkuma līguma slēgšanas tiesības tiks piešķirtas vienam pretendentam.

3. Piedāvājumu noformēšanas, iesniegšanas un atvēršanas kārtība
3.1. Sagatavojot piedāvājumu, pretendentiem jāievēro Iepirkuma nolikumā noteiktās prasības.
3.2. Piedāvājumu iesniegšanas un atvēršanas vieta, datums, laiks un kārtība.
3.2.1. Piedāvājumi ir iesniedzami tikai elektroniski, izmantojot Valsts reģionālās attīstības aģentūras uzturētās Elektroniskās iepirkuma sistēmas (turpmāk – EIS) e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējiem.
3.2.2. Piedāvājumi jāiesniedz termiņā un laikā, kas noteikts Pasūtītāja profilā, Iepirkuma sadaļā, EIS vietnē https://www.eis.gov.lv/EKEIS/Supplier/Organizer/22307.
3.2.3. Piedāvājumu atvēršana notiek EIS e-konkursu apakšsistēmā https://www.eis.gov.lv/EKEIS/Supplier/Organizer/22307.
3.2.4. Piedāvājumu vērtēšana un lēmumu pieņemšana notiek ārpus EIS e-konkursa apakšsistēmas Komisijas slēgtās sēdēs.
3.2.5. Līdz piedāvājumu iesniegšanas termiņa beigām pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus.
3.2.6. Atsaukumam ir bezierunu raksturs, un tas izslēdz tālāku pretendenta dalību Iepirkumā.
3.3. Piedāvājumu noformēšanas kārtība.
3.3.1. Piedāvājums jāiesniedz elektroniski EIS e-konkursu apakšsistēmā https://www.eis.gov.lv/EKEIS/Supplier/Organizer/22307, izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas, vai elektroniski aizpildāmos dokumentus elektroniski sagatavojot ārpus EIS  e-konkursu apakšsistēmas un augšupielādējot sistēmas attiecīgajās vietnēs aizpildītas formas (šādā gadījumā pretendents ir atbildīgs par aizpildāmo formu atbilstību iepirkuma dokumentu prasībām un formu paraugiem).
3.3.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. 
3.3.3. Sagatavojot piedāvājumu, pretendents ievēro, ka:
3.3.3.1. jāiesniedz visi Iepirkuma nolikumā prasītie dokumenti;
3.3.3.2. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (Microsoft Office 2010 vai jaunākas programmatūras versijas formātā). Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgā, vai jaunākas programmatūras versijas) rīkiem lasāmā formātā. 
3.3.3.3. iesniedzot piedāvājumu, pretendents paraksta to ar EIS piedāvāto elektronisko parakstu (Sistēmas paraksts), vai drošu elektronisko parakstu. Pieteikumu paraksta pretendentu pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs 
3.3.3.4. nostiprinātām paraksta tiesībām vai pilnvarotā persona, pievienojot pārstāvību apliecinošu dokumentu – pilnvaru (parakstīta ar drošu elektronisko parakstu un laika zīmogu vai skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumu paraksta katras personas, kas iekļauta piegādātāju apvienībā, pārstāvis ar paraksta tiesībām vai pilnvarotā persona;
3.3.3.5. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
3.3.4. Iesniedzot piedāvājumu, pretendents pilnībā atzīst visus Iepirkuma nolikumā (tai skaitā, tā pielikumos un formās, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.
3.3.5. Pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp, pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.
3.3.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam, Elektronisko dokumentu likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
3.3.7. Pretendents ir tiesīgs apliecināt visus piedāvājumā iekļautos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (saskaņā ar PIL 38.panta astotās daļas regulējumu).
3.3.8. Piedāvājums jāsagatavo latviešu valodā atbilstoši Valsts valodas likuma prasībām. Svešvalodā sagatavotiem Piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
3.3.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Iepirkuma nolikumā iekļautā informācija.
3.3.10. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam (ja personas ir vairākas) vai pilnvarotajam pārstāvim. Pilnvaras jāiesniedz parakstītas ar drošu elektronisko parakstu un laika zīmogu vai skenēts dokumenta oriģināls PDF formātā sadaļā “Citas prasības”.
3.3.11. Pretendents pilnībā sedz piedāvājuma sagatavošanas un iesniegšanas izmaksas.
3.3.12. Iesniegtie piedāvājumi, izņemot gadījumu, ja pretendents piedāvājumu atsauc vai groza pirms piedāvājumu iesniegšanas termiņa beigām, paliek Pasūtītāja īpašumā.

4. Pretendentu kvalifikācijas prasības un iesniedzamie kvalifikācijas dokumenti
4.1. Pretendentam jāatbilst šādām kvalifikācijas prasībām: 
4.1.1. Pretendents ir fiziska vai juridiska persona, vai šādu personu apvienība jebkurā to kombinācijā, kas attiecīgi piedāvā tirgū veikt būvdarbus. Pretendents piekrīt Iepirkuma nolikuma noteikumiem un spēj piedāvāt nolikuma prasībām atbilstošus darbus.
4.1.2. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistrā vai citā pretendenta saimnieciskai darbībai atbilstošā reģistrā, kā arī Būvkomersantu reģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. Ja piedāvājumu iesniedz piegādātāju apvienība, šī prasība attiecināma uz katru piegādātāju apvienības dalībnieku. 
4.1.3. Pretendentam iepriekšējo 5 (piecu) gadu laikā (2021., 2022., 2023., 2024., 2025. un 2026. gadā līdz pieteikuma iesniegšanai) ir pozitīva pieredze vismaz 1 (vienas) ielas vai ceļa atjaunošanas, pārbūves vai jaunbūves būvniecības ieceres dokumentācijas izstrādē un būvniecībā, kur objekta kopējā būvdarbu līguma summa ir vismaz 30 000 EUR bez PVN. Par būvniecības ieceres dokumentācijas izstrādi ir saņemta būvvaldes atzīme par projektēšanas nosacījumu izpildi un būvniecībā objekts ir pilnībā pabeigts un nodots ekspluatācijā līgumā noteiktajā termiņā un kvalitātē. Par objektu ir saņemta pasūtītāja pozitīva atsauksme, kurā uzrādīta būvdarbu līguma summa. Pretendents var iesniegt citu alternatīvu dokumentu, kas apliecina prasīto pieredzi, ja pretendentam pasūtītāja atsauksme nav pieejama. Pieredzi var apliecināt ar vienu objektu, kur veikta būvniecības ieceres dokumentācijas izstrāde un šī objekta būvniecība, vai arī pieredze gūta atsevišķi būvniecības ieceres dokumentācijas izstrādē un atsevišķi būvniecībā.
Ja piedāvājumu iesniedz personu apvienība, tad vismaz vienam no visiem personu apvienības dalībniekiem ir jābūt Nolikuma prasībām atbilstošai pieredzei.
4.1.4. Pretendentam līguma izpildē jānodrošina šādus speciālistus
4.1.4.1.  būvprojekta vadītājs/atbildīgais autoruzraugs – ceļu projektētājs, kuram ir Latvijā akreditētas sertificēšanas institūcijas izsniegts sertifikāts vai līdzvērtīgas iestādes ārvalstīs izdots kvalifikāciju apstiprinošs dokuments ceļu projektēšanā. Profesionālās kvalifikācijas sertifikātam ir jābūt spēkā esošam. 
4.1.4.2. atbildīgais ceļu būvdarbu vadītājs, kuram ir Latvijā akreditētas sertificēšanas institūcijas izsniegts sertifikāts vai līdzvērtīgas iestādes ārvalstīs izdots kvalifikāciju apstiprinošs dokuments ceļu būvdarbu vadīšanā. Profesionālās kvalifikācijas sertifikātam ir jābūt spēkā esošam.
4.1.5. Noteiktās kvalifikācijas prasības var izpildīt viens vai vairāki speciālisti, ja tie atbilst attiecīgajām prasībām.
4.1.6. Ja tas ir nepieciešams iepirkuma līguma izpildei, pretendents ir tiesīgs balstīties uz citu personu iespējām, lai apliecinātu savu atbilstību kvalifikācijas prasībām.
4.2. Lai pierādītu atbilstību izvirzītajām kvalifikācijas prasībām, pretendentam jāiesniedz šādi dokumenti:
4.2.1. Pieteikums dalībai iepirkumā, kas sagatavots atbilstoši formai Iepirkuma nolikuma 2.pielikumā. Ja pretendents ir piegādātāju apvienība, pretendentam, iesniedzot pieteikumu dalībai Iepirkumā pieteikumā jānorāda visi piegādātāju apvienības dalībnieki. 
4.2.2. Par reģistrāciju Būvkomersantu reģistrā Pasūtītājs pārliecinās Būvniecības informācijas sistēmas (turpmāk – BIS) tīmekļvietnē https://bis.gov.lv/bisp/lv/construction_companies , kur ir pieejama Būvkomersantu reģistra datu bāze.
4.2.3. Ja pretendents ir piegādātāju apvienība, kura kā personālsabiedrība nav reģistrēta Komercreģistrā, tad pretendents iesniedz visu personu, kas iekļautas apvienībā, parakstītu līgumu par sadarbību iepirkuma līguma izpildē, kuru parakstījis katras personas pārstāvis ar pārstāvības tiesībām vai tā pilnvarota persona, kurā norādīts katras personas atbildības sadalījums un iepirkuma līguma ietvaros izpildāmo darbu apraksts (vai šī līguma apliecinātu kopiju).
4.2.4. Apliecinājums par neatkarīgi izstrādātu piedāvājumu atbilstoši formai Iepirkuma nolikuma 3.pielikumā “Apliecinājums par neatkarīgi izstrādātu piedāvājumu”.
4.2.5. Pretendenta sagatavota informācija par pretendenta un apakšuzņēmēju (ja pretendents darbiem plāno piesaistīt apakšuzņēmējus un balstīties uz to tehniskajām un profesionālajām iespējām) pieredzi atbilstoši formai Iepirkuma nolikuma 4.pielikumā “Informācija par pieredzi līdzīgu darbu veikšanā”, kas apliecina pretendenta atbilstību Iepirkuma nolikuma 4.1.3.apakšpunkta prasībām. Par objektu, kas iekļauts pieredzes aprakstā, lai pierādītu prasīto pieredzi, pretendentam jāpievieno vismaz 1 (viena) pozitīva pasūtītāja atsauksme, kurā norādīts paveikto darbu raksturojums, laika periods, pasūtītājs un pasūtītāja iestādes/uzņēmuma vadītājs, kurš ir pilnvarots apstiprināt atsauksmē ietverto informāciju vai citi dokumenti, kas apliecina pretendenta pieredzi norādītajā objektā. Pretendenti, kas dibināti vēlāk, pieprasīto informāciju par pieredzi iesniedz par faktisko darbības periodu līdz piedāvājuma iesniegšanas dienai. 
4.2.6. Būvdarbos iesaistīto kvalificēto darbinieku saraksts atbilstoši formai Iepirkuma nolikuma 5.pielikumā “Pretendenta Piedāvātais speciālists un speciālista pieredze”, saskaņā ar nolikuma 4.1.4. apakšpunktā izvirzītajām prasībām.
Par Būvdarbos iesaistīto kvalificēto darbinieku sarakstā norādītā speciālista sertifikāta esamību un termiņiem Pasūtītājs pārliecinās BIS tīmekļvietnē https://bis.gov.lv/bisp/lv/specialist_certificates, kur ir pieejama Būvspeciālistu reģistra datu bāze.
Ja Būvdarbos iesaistīto kvalificēto darbinieku sarakstā norādītais atbildīgais speciālists nav reģistrēts Būvkomersantu reģistrā kā pretendenta vai piegādātāju apvienības dalībnieka darbinieks, tad pretendentam jāiesniedz attiecīgā būvkomersanta un atbildīgā speciālista parakstīts Apliecinājums par to, ka pirms iepirkuma līguma noslēgšanas tiks noslēgts darba vai uzņēmuma līgums ar attiecīgo speciālistu (Nolikuma 6.pielikums).
4.2.7. Ja pretendents Būvdarbiem plāno piesaistīt apakšuzņēmējus, pretendents iesniedz apakšuzņēmējiem nododamo darbu sarakstu atbilstoši formai Iepirkuma nolikuma 7.pielikums “Apakšuzņēmējiem nododamo darbu saraksts”. Saraksts iesniedzams tikai par tiem apakšuzņēmējiem, kuru nododamā sniedzamo darbu vērtība katram apakšuzņēmējam ir 10 000 euro vai lielāka. Apakšuzņēmēju sarakstam pievieno sarakstā norādīto apakšuzņēmēju apliecinājumus par piedalīšanos iepirkumā, kā arī apakšuzņēmēja gatavību veikt Apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums, atbilstoši formai Iepirkuma nolikuma 8.pielikums “Apakšuzņēmējiem apliecinājums”.
4.2.8. Ārvalstī reģistrēts pretendents par speciālistu, kas nav reģistrēts Būvniecības informācijas sistēmā, piedāvājumā iesniedz speciālista profesionālo kvalifikāciju apliecinošu dokumentu kopijas.
4.2.9. Pretendents pēc saviem ieskatiem līguma izpildei piesaista citus speciālistus ar Latvijā akreditētas sertificēšanas institūcijas izsniegtiem sertifikātiem vai līdzvērtīgas iestādes ārvalstīs izdotiem kvalifikāciju apstiprinošiem dokumentiem.
4.2.10. Pretendentam par tā piesaistītiem speciālistiem, kam ir ārvalstīs izdots kvalifikāciju apstiprinošs dokuments, pirms līguma noslēgšanas būs jāiesniedz Pasūtītājam apliecinājums par to, ka saskaņā ar Ministru Kabineta 2021. gada 21. janvāra noteikumiem Nr. 47 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”, tas atzīšanas institūcijai ir iesniedzis deklarāciju par īslaicīgu profesionālo pakalpojumu sniegšanu un attiecīgie speciālisti ir iekļauti Būvniecības informācijas sistēmā.
4.3. Gadījumā, ja pretendents ir piegādātāju apvienība, tad:
4.3.1. piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi Iepirkuma nolikumā izvirzītās kvalifikācijas prasības ir izpildāmas visiem piegādātāju apvienības dalībniekiem kopā, izņemot nolikuma 4.1.2. un 4.2.2.apakšpunktu, kas ir izpildāms katram piegādātāju apvienības dalībniekam atsevišķi;
4.3.2. iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz piedalīšanos Iepirkumā un Iepirkuma līguma izpildē attiecīgajā iepirkuma priekšmeta daļā un atbildības sadalījumu;
4.3.3. piegādātāju apvienība iesniedz apliecinājumu, ka gadījumā, ja piegādātāju apvienība tiks atzīta par uzvarētāju Iepirkumā, piegādātāju apvienības dalībnieki normatīvajos aktos noteiktajā kārtībā noslēgs sabiedrības līgumu, vienojoties par apvienības dalībnieku atbildības sadalījumu, un vienu tā eksemplāru iesniegs Pasūtītājam.
4.4. Ja pretendents balstās uz citas personas iespējām, lai apliecinātu savu atbilstību Iepirkuma nolikumā izvirzītajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Iepirkuma līguma izpildei attiecīgajā iepirkuma priekšmeta daļā.

5. Pretendenta tehniskā un finanšu piedāvājuma dokumenti
5.1. Tehniskais piedāvājums 
5.1.1. Pretendenta apliecinājums, ka Būvdarbi tiks veikti atbilstoši Tehniskajai specifikācijai, Tehniskajiem noteikumiem un līguma projektam (pretendentam nav obligāti jāsagatavo apliecinājums atsevišķa dokumenta veidā, pretendents pie attiecīgās prasības EIS var veikt ierakstu (apliecināt) tam paredzētajā teksta ierakstīšanas daļā).
5.2. Finanšu piedāvājums
5.2.1. Finanšu piedāvājums jāsagatavo atbilstoši formai Iepirkuma nolikuma 9.pielikumā “Finanšu piedāvājums”. 
5.2.2. Pretendents kopējo piedāvājuma cenu EUR bez PVN ar ne vairāk kā 2 (divām) zīmēm aiz komata norāda EIS  sadaļā “Finanšu piedāvājuma prasības”. 
5.3. Pretendents finanšu piedāvājumā norādītajās cenās iekļauj visas izmaksas, kas attiecas un ir saistītas ar Iepirkuma līguma izpildi, proti, visus ar darbu izpildi saistītos izdevumus, tai skaitā, materiālu, darba algas un citas izmaksas un visus Latvijas Republikas normatīvajos aktos paredzētos nodokļus un nodevas, izņemot PVN. 
5.4. Pretendenta finanšu piedāvājumā norādītajai cenai ir jābūt nemainīgai visā Iepirkuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām un šo procesu radītās sekas Pretendentam ir jāprognozē un jāaprēķina, sagatavojot finanšu piedāvājumu.

6. Pretendentu izslēgšanas nosacījumi
6.1. Attiecībā uz katru pretendentu, kuram būtu piešķiramas Iepirkuma līguma slēgšanas tiesības, Komisija veic pārbaudi par PIL 9.panta astotajā daļā norādīto izslēgšanas iemeslu esamību atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus.
6.2. Komisija pārbauda, vai pretendents, kuram būtu piešķiramas Iepirkuma līguma slēgšanas tiesības, nav izslēdzams no dalības Iepirkumā saskaņā ar Starptautisko un Latvijas Republikas nacionālo sankciju likuma 11.1panta pirmo daļu.
6.3. Komisija pretendentu, kuram būtu piešķiramas līguma slēgšanas tiesības, izslēdz no dalības Iepirkumā jebkurā no PIL 9.panta astotajā daļā minētajiem gadījumiem un/vai Starptautisko un Latvijas Republikas nacionālo sankciju likuma 11.1panta pirmajā daļā noteiktajos gadījumos.
7. Piedāvājumu vērtēšana un izvēles kritēriji
7.1. Iepirkuma komisija vērtē iesniegtos piedāvājumus saskaņā ar Publisko iepirkumu likumā un Nolikumā noteikto kārtību. Iepirkuma komisijas sēdes vada iepirkuma komisijas priekšsēdētājs vai viņa prombūtnes laikā iepirkuma komisijas priekšsēdētāja vietnieks. Iepirkuma komisija piedāvājuma vērtēšanu veic slēgtās sēdēs.
7.2. Iepirkuma komisija veic piedāvājumu vērtēšanu šādā kārtībā:
7.2.1. piedāvājuma noformējuma pārbaude;
7.2.2. kvalifikācijas atbilstības pārbaude;
7.2.3. tehniskā un finanšu piedāvājuma vērtēšana.
7.3. Iepirkuma komisija izvēlas saimnieciski visizdevīgāko piedāvājumu no piedāvājumiem, kas pilnībā atbilst visām nolikuma prasībām un ir izvērtēti saskaņā ar nolikuma 7. sadaļu. 
7.4. Saimnieciski visizdevīgākais piedāvājums tiek noteikts saskaņā ar šādiem kritērijiem un metodiku:



	Kritērija apzīmējums 
	Kritērija nosaukums 

	Maksimālais punktu skaits 

	Vērtēšanas metodika 


	A 
	Piedāvātā cena, 
EUR bez PVN 
	80 
	Pretendentam, kurš iesniedzis piedāvājumu ar zemāko piedāvāto līgumcenu, tiek piešķirts maksimālais punktu skaits - 80 punkti. Pārējiem pretendentiem piešķiramais punktu skaits tiek aprēķināts pēc formulas: 
A = Azem / Apied x N, kur 
Azem – viszemāk piedāvātā cena EUR bez PVN; 
Apied – vērtējamā piedāvājuma cena EUR bez PVN; 
N – kritērija maksimālā skaitliskā vērtība. 

	B 
	Būvprojekta vadītāja/ atbildīgā autoruzrauga – ceļu projektētāja pieredze 
	10
	5 punkti – tiek piešķirti Pretendentam, kura piedāvātajam būvprojekta vadītājam/atbildīgajam autoruzraugam iepriekšējo 5 (piecu) gadu laikā ir uzrādīta 1 (viena) pieredze ielas vai ceļa atjaunošanas, pārbūves vai jaunbūves būvniecības ieceres dokumentācijas izstrādē, kur objekta kopējā būvdarbu līguma summa ir vismaz 30 000 EUR bez PVN. 
10 punkti – tiek piešķirti, ja Pretendenta  norādītājam būvprojekta vadītājam / atbildīgajam autoruzraugam iepriekšējo 5 (piecu) gadu laikā ir pieredze kā būvprojekta vadītājam/ atbildīgajam autoruzraugam ielas vai ceļa atjaunošanas, pārbūves vai jaunbūves būvniecības ieceres dokumentācijas izstrādē, kur objekta kopējā būvdarbu līguma summa ir vismaz EUR 30 000.00 bez PVN vairāk kā vienā līdzvērtīgā objektā.
Lai apliecinātu būvprojekta vadītāja/atbildīgā autoruzrauga pieredzi, Pretendents par katru norādīto pieredzi iesniedz atsauksmi vai citus alternatīvus dokumentus, kas apliecina uzrādītās pieredzes atbilstību Nolikuma prasībām. 

	C 
	Atbildīgā būvdarbu vadītāja pieredze 
	10
	5 punkti – tiek piešķirti Pretendentam, kura piedāvātajam atbildīgajam būvdarbu vadītājam iepriekšējo 5 (piecu) gadu laikā ir uzrādīta 1 (viena) pieredze ielas vai ceļa atjaunošanas, pārbūves vai jaunbūves būvdarbu vadīšanā, kur objekta kopējā būvdarbu līguma summa ir vismaz 30 000 EUR bez PVN.
10 punkti – tiek piešķirti, ja Pretendenta  norādītājam atbildīgajam būvdarbu vadītājam iepriekšējo 5 (piecu) gadu laikā ir pieredze kā atbildīgajam ceļu būvdarbu vadītājam ielas vai ceļa atjaunošanas, pārbūves vai jaunbūves būvdarbu vadīšanā, kur objekta kopējā būvdarbu līguma summa ir vismaz 100 000 EUR bez PVN vairāk kā vienā līdzvērtīgā objektā. Lai apliecinātu atbildīgā būvdarbu vadītāja pieredzi, Pretendents par katru pieredzi iesniedz atsauksmi vai citus alternatīvus dokumentus, kas apliecina uzrādītās pieredzes atbilstību Nolikuma prasībām.

	Maksimālais iespējamais punktu skaits:
	100
	A+B+C



7.5. Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu. Maksimālais iespējamais punktu skaits ir 100 punkti. Iegūtais punktu skaits tiek aprēķināts ar precizitāti 2 (divas) zīmes aiz komata. 
7.6. Ja Komisija, pārbaudot piedāvājumā iekļauto informāciju, konstatē, ka tā neatbilst Iepirkuma nolikumā noteiktajām prasībām, pretendents tiek noraidīts un turpmāk netiek vērtēts.
7.7. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz dokumenta apliecinātu kopiju. 
7.8. Ja Komisija konstatē, ka piedāvājumā iekļautā informācija vai dokuments ir neskaidrs vai nepilnīgs, tai ir tiesības pieprasīt, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
7.9. Ja Komisija ir pieprasījusi izskaidrot vai papildināt piedāvājumā iekļauto informāciju, bet pretendents to nav izdarījis atbilstoši Komisijas prasībām, Komisija piedāvājumu vērtē, izmantojot tās rīcībā esošo informāciju.
7.10. Komisija pretendentu piedāvājumu vērtēšanu veic 5 (piecos) posmos, katrā nākamajā posmā vērtējot tikai tos piedāvājumus, kuri nav noraidīti iepriekšējā posmā.
7.10.1. Pretendentu piedāvājumu vērtēšanas 1.posms – Piedāvājumu noformējuma pārbaude. Komisija izvērtē, vai piedāvājums ir noformēts atbilstoši Iepirkuma nolikuma 3.1.-3.3.punktā noteiktajām prasībām un ir iesniegti visi prasītie . Ja Komisija konstatē ka nav iesniegts kāds no iesniedzamajiem dokumentiem vai ir būtiskas neatbilstības noteiktajām noformēšanas prasībām, kas ietekmē iespēju izvērtēt pretendenta piedāvājumu, piedāvājums tiek noraidīts un tālāk netiek vērtēts.
7.10.2. Pretendentu piedāvājumu vērtēšanas 2.posms – Pretendentu kvalifikācijas pārbaude. Komisija pārbauda pretendentu atbilstību Iepirkuma nolikuma 4.1.punktā izvirzītajām kvalifikācijas prasībām.
7.10.3. Pretendentu piedāvājumu vērtēšanas 3.posms – Tehnisko piedāvājumu atbilstības pārbaude. Komisija veic pretendentu tehnisko piedāvājumu atbilstības pārbaudi, kuras laikā izvērtē tehnisko piedāvājumu atbilstību Iepirkuma nolikuma 5.1.punktā un 1.pielikumā “Tehniskā specifikācija” noteiktajām prasībām. 
7.10.3.1. Piedāvājumu vērtēšanas gaitā Komisija ir tiesīga pieprasīt, lai pretendents izskaidro tehniskajā piedāvājumā iekļauto informāciju. 
7.10.3.2. Piedāvājums, kas neatbilst Iepirkuma nolikumā un Tehniskajā specifikācijā noteiktajām prasībām, tiek noraidīts un tālāk netiek vērtēts.
7.10.4. Pretendentu piedāvājumu vērtēšanas 4.posms – Finanšu piedāvājumu atbilstības pārbaude. Komisija izvērtē pretendentu iesniegto finanšu piedāvājumu atbilstību Iepirkuma nolikuma 5.2.-5.3.punktā un 9.pielikumā “Finanšu piedāvājums” noteiktajām prasībām. Iepirkuma nolikuma 5.2.-5.3.punktā vai 9.pielikumā noteiktajām prasībām neatbilstošs piedāvājums tiek noraidīts un tālās netiek vērtēts.
7.10.4.1. Komisija finanšu piedāvājumu vērtēšanas laikā pārbauda, vai finanšu piedāvājumos nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā veiktos labojumus.
7.10.4.2. Ja Komisijai pretendenta finanšu piedāvājums šķiet nepamatoti lēts, tā pieprasa pretendentam sniegt skaidrojumu par piedāvāto cenu vai izmaksām, atbilstoši PIL 53.panta prasībām. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni.
7.10.5. Pretendentu piedāvājumu vērtēšanas 5.posms – Piedāvājuma izvēle. Komisija izvēlas saimnieciski visizdevīgāko piedāvājumu saskaņā ar nolikuma 7.4.punktu, kas atbilst Iepirkuma nolikuma prasībām un Tehniskajai specifikācijai..
7.10.6. Ja Pasūtītājs pirms lēmuma pieņemšanas konstatē, ka diviem vai vairākiem pretendentiem ir vienāds punktu skaits, Pasūtītājs izvēlas tā pretendenta piedāvājumu, kuram ir zemākā cena. 
7.11. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām un paredzētajiem finanšu līdzekļiem, Pretendents, kas iesniedzis šo piedāvājumu, var tikt atzīts par iepirkuma uzvarētāju.
7.12. Komisija pēc pretendentu iesniegto piedāvājumu izvērtēšanas pieņem lēmumu par iepirkuma līguma slēgšanas tiesību piešķiršanu.
7.13. Komisija pirms lēmuma pieņemšanas par Iepirkuma līguma slēgšanas tiesību piešķiršanu pārliecinās, ka uz pretendentu, kuram būtu piešķiramas līguma slēgšanas tiesības, neattiecas Iepirkuma nolikuma 6.1.-6.3.punktā norādītie izslēgšanas nosacījumi.
7.14. Ja pretendentam, kuram atbilstoši Iepirkuma nolikumā noteiktajām prasībām būtu piešķiramas Iepirkuma līguma slēgšanas tiesības, Komisija konstatē PIL 9.panta astotajā daļā vai Starptautisko un Latvijas Republikas nacionālo sankciju likuma 11.1 panta pirmajā daļā minēto gadījumu esamību, pretendents tiek izslēgts no dalības Iepirkumā un Komisija pārbauda izslēgšanas gadījumu esamību attiecībā uz nākamo pretendentu, kuram atbilstoši nolikumā noteiktajām prasībām būtu piešķiramas līguma slēgšanas tiesības.
7.15. Komisija par uzvarētāju Iepirkumā atzīst pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9.panta astoto daļu vai Starptautisko un Latvijas Republikas nacionālo sankciju likuma 11.1 panta pirmo daļu.
7.16. Triju darbdienu laikā pēc Komisijas lēmuma pieņemšanas Pasūtītājs informē visus pretendentus par Iepirkumā izraudzīto pretendentu un sniedz tiem PIL 9.panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī nodrošina brīvu un tiešu elektronisku piekļuvi Komisijas lēmumam par rezultātiem EIS e-konkursu apakšsistēmā.

8. Komisijas tiesības un pienākumi
8.1. Komisijas tiesības: 
8.1.1. pieaicināt ekspertu pretendentu kvalifikācijas un piedāvājumu atbilstības pārbaudei;
8.1.2. ja pretendents, kuram piešķirtas iepirkuma līguma slēgšanas tiesības attiecīgajā iepirkuma priekšmeta daļā, atsakās slēgt iepirkuma līgumu, pieņemt lēmumu par līguma slēgšanas tiesību piešķiršanu nākamajam pretendentam, kurš ir iesniedzis saimnieciski visizdevīgāko piedāvājumu, vai pārtraukt Iepirkumu, neizvēloties nevienu piedāvājumu; 
8.1.3. jebkurā brīdī pārtraukt Iepirkumu, ja tam ir objektīvs pamatojums;
8.1.4. [bookmark: _Hlk76131314]izslēgt pretendentu no dalības Iepirkumā, ja attiecīgais pretendents 10 (desmit) darbdienu laikā pēc pieprasījuma nosūtīšanas dienas neiesniedz PIL 43.panta otrajā daļā minētos dokumentus vai iesniegtais skaidrojums un pierādījumi nav pietiekami uzticamības atjaunošanai un tādu pašu un līdzīgu gadījumu novēršanai nākotnē, vai arī pretendents neveic PIL 42.panta trešās daļas 2. un 3. punktā minēto personu nomaiņu saskaņā ar PIL 43.panta piekto daļu;
8.1.5. pieņemt lēmumu izbeigt Iepirkumu bez rezultāta, ja iesniegti Nolikumā noteiktajām prasībām neatbilstoši piedāvājumi, vispār nav iesniegti piedāvājumi vai piedāvājums, kurš atzīts par saimnieciski visizdevīgāko, pārsniedz plānoto līgumcenu.
8.2. Komisijas pienākumi:
8.2.1. nodrošināt Iepirkuma norises dokumentēšanu atbilstoši PIL prasībām;
8.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
8.2.3. pēc ieinteresēto personu pieprasījuma sniegt informāciju par Iepirkuma nolikumu;
8.2.4. vērtēt pretendentus un to iesniegtos piedāvājumus saskaņā ar normatīvajiem aktiem un Iepirkuma nolikumu.

9. Pretendenta tiesības un pienākumi
9.1. Pretendenta tiesības:
9.1.1. pieprasīt Pasūtītājam papildu informāciju par Iepirkuma nolikumā noteiktajām prasībām;
9.1.2. pirms piedāvājumu iesniegšanas termiņa beigām grozīt, papildināt vai atsaukt iesniegto piedāvājumu;
9.1.3. pārsūdzēt Komisijas pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas.  
9.2. Pretendenta pienākumi:
9.2.1. sagatavot piedāvājumu atbilstoši Iepirkuma nolikuma prasībām;
9.2.2. sniegt Pasūtītājam patiesu informāciju;
9.2.3. sniegt atbildes uz Komisijas pieprasījumiem par papildu informāciju, kas nepieciešama pretendentu kvalifikācijas, piedāvājumu atbilstības pārbaudei, kā arī piedāvājumu vērtēšanai;
9.2.4. segt visas izmaksas, kas saistītas ar piedāvājuma sagatavošanu un iesniegšanu.

10. Informācija par līgumu
10.1. Pasūtītājs slēdz iepirkuma līgumu ar Komisijas izraudzīto pretendentu.
10.2. Pasūtītājs ir tiesīgs neslēgt iepirkuma līgumu, ja pretendenta piedāvātā līgumcena pārsniedz Pasūtītājam pieejamo finansējumu.
10.3. Ievērojot vienlīdzīgas attieksmes principu pret pretendentiem, Pasūtītājs slēdz iepirkuma līgumu atbilstoši projektam Iepirkuma nolikuma 11.pielikumā, kā arī neveic Iepirkuma līgumā grozījumus, kas varētu radīt nevienlīdzīgu attieksmi pret pretendentiem.
10.4. Iepirkuma līgumu sagatavo Pasūtītājs un iesniedz to pretendentam, kuram Komisija ir piešķīrusi līguma slēgšanas tiesības.
10.5. Ja Iepirkumā izraudzītais pretendents nenoslēdz Iepirkuma līgumu ar Pasūtītāju, Pasūtītājs ir tiesīgs pieņemt lēmumu slēgt iepirkuma līgumu ar nākamo pretendentu, kurš iesniedzis piedāvājumu ar zemāko cenu.
10.6. Saskaņā ar PIL 9.panta septiņpadsmito daļu, 10 (desmit) darbdienas pēc tam, kad noslēgts iepirkuma līgums, Pasūtītājs sagatavo un publikāciju vadības sistēmā publicē informatīvu paziņojumu par  līguma slēgšanas tiesību piešķiršanu. 
10.7. Pasūtītājs nodrošina iepirkuma līguma, vai tā grozījumu ievietošanu savā pircēja profilā saskaņā ar PIL 60.panta desmito daļu.

[bookmark: _Hlk198197122]11. Nolikuma pielikumi
11.1. Iepirkuma nolikumam ir 10 (vienpadsmit) pielikumi – nolikuma neatņemamas sastāvdaļas: 
11.1.1. [bookmark: _Hlk198197190]nolikuma 1.pielikums “Tehniskā specifikācija” ar CSDD audita atzinumu un Pilskalna ielas topogrāfiju;
11.1.2. nolikuma 2.pielikums “Pieteikums dalībai iepirkumā”;
11.1.3. nolikuma 3.pielikums “Apliecinājums par neatkarīgi izstrādātu piedāvājumu”;
11.1.4. nolikuma 4.pielikums “Pretendenta pieredze līdzīgu būvdarbu veikšanā”;
11.1.5. nolikuma 5.pielikums “Pretendenta piedāvātais speciālists un speciālista pieredze”;
11.1.6. nolikuma 6.pielikums “Speciālista apliecinājums”;
11.1.7. nolikuma 7.pielikums “Apakšuzņēmējam nododamo darbu saraksts”;
11.1.8. nolikuma 8.pielikums “Apakšuzņēmēja apliecinājums”;
11.1.9. nolikuma 9.pielikums “Finanšu piedāvājums”;
11.1.10. nolikuma 10.pielikums “Līguma projekts”.

Iepirkumu komisijas priekšsēdētājas vietnieks                    (paraksts)                           Gatis Pauniņš

